Kuigi ema ei luba mul enam jalgsi Kristiine keskusesse minna, ma läksin ikka. Leidsin poest põdramaski ja uskumatu viineri. See viiner sisaldab 75% liha ja E'sid polegi! ömeizing! Soomes me ostsime kogu aeg sealseid pärisviinereid ja olime kurvad, et meil ei müüda. Oskar teeb ja raha ei tahetud ka rohkem kui normaalne oleks.    Avastuse kaubanduse osas  tegin veel. Eelmisel aastal ostsin imelised Suva sukkpüksid. Muhu linnu piltidega. Ilusad. Kasutusjuhend aga puudus ja mulle jäi arusaamatuks kuhu see üüratult avar ülaosa paigutada. Tõmmata üle pea kokku ja siduda tutiks? Tegelikult on juhend lihtne. Söö midagi või kasuta kosumiseks alternatiivseid meetodeid. Võta juurde 8 kilo (ilmselt võib võtta ka palju rohkem). Loodus on nii seadnud, et ilmselt tuleb see nagunii pükste piirkonda. Ning saadki neid Suva telkpükse kanda!